laion/Wikipedia-Exotic huggingface dataset:
ওহুদ আল রৌমি

ওহুদ বিনতে খালফান আল রৌমি হচ্ছেন একজন আমিরাতি রাজনীতিবিদ যিনি বর্তমানে সংযুক্ত আরব আমিরাতের সুখ এবং কল্যাণ বিষয়ক প্রতিমন্ত্রী হিসেবে দায়িত্ব পালন করছেন। আল রৌমির বাবা খালাফান মোহাম্মদ আল রৌমি ছিলেন একজন রাজনীতিবিদ যিনি শ্রম ও সমাজ বিষয়ক মন্ত্রী এবং তথ্য ও সংস্কৃতি মন্ত্রী ছিলেন। আল রৌমি শারজাহ বিশ্ববিদ্যালয় থেকে ব্যবসায়ে প্রশাসনে মাস্টার্স এবং সংযুক্ত আরব আমিরাত বিশ্ববিদ্যালয় থেকে অর্থনীতিতে স্নাতক ডিগ্রি অর্জন করেন। আল রৌমি দুবাই চেম্বার অফ কমার্সে ব্যবসায় গবেষণা পরিচালক ছিলেন। উপরাষ্ট্রপতি মোহাম্মদ বিন রশিদ আল মাকতুম-এর নির্বাহী অফিসের অর্থনৈতিক নীতিমালার প্রধান হিসেবে তিনি দায়িত্ব পালন করেন। ১০ই এপ্রিল ২০১৬-এ, আল রৌমি সংযুক্ত আরব আমিরাত-এর সুখ এবং কল্যাণ বিষয়ক প্রতিমন্ত্রী নিযুক্ত হন। নতুন সৃষ্টি হওয়া এই পদটি তৈরি করার উদ্দ্যেশ্য হচ্ছে আরব আমিরাতের সমাজে সুখের প্রচার করা। তিনি ২৯জন সদস্যের মন্ত্রীসভার ৮ নারী সদস্যের একজন। তিনি প্রধানমন্ত্রীর কার্যালয়ের মহাপরিচালক, সরকারি কৌশল, জাতীয় বিষয়সূচি, বিভিন্ন পুরস্কার এবং কর্মসূচীর তত্ত্বাবধান করেন তিনি। তিনি বিশ্বব্যাপী শীর্ষ সম্মেলন সংগঠনের ভাইস-প্রেসিডেন্ট এবং জাতিসংঘের বৈশ্বিক উদ্যোক্তা কাউন্সিলের প্রথম আরব সদস্য। Al Remeithi, Naser (৭ এপ্রিল ২০১৬)। "One of UAE's 'greatest and loyal sons' Khalfan Al Roumi dies"। The National UAE। সংগ্রহের তারিখ ৬ ডিসেম্বর ২০১৬।  "Ohood Khalfan Al-Roumi"। United Nations Foundation। ৪ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৯ মে ২০১৯।  MacKenzie, Sheena (১৫ ফেব্রুয়ারি ২০১৬)। "Happy days? United Arab Emirates appoints first minister of happiness"। CNN। সংগ্রহের তারিখ ৬ ডিসেম্বর ২০১৬।
মমতা বালা ঠাকুর

মমতা বালা ঠাকুর হলেন একজন ভারতীয় রাজনীতিবিদ, যিনি ২০১৫ সালের উপনির্বাচনে বনগাঁ থেকে লোকসভা সদস্য নির্বাচিত হন। তিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৯ সালের ৫ মার্চ বড়মা মারা গেলে তিনি মতুয়া মহাসংঘের অন্তর্বর্তীকালীন প্রধান হিসেবে নিযুক্ত হন। মমতা বালা ঠাকুর ১৯৬৭ সালের মে মাসের ১৫ তারিখে ভারতের মহারাষ্ট্র প্রদেশের চন্দারপুর জেলায় জন্মগ্রহণ করেন। তিনি কপিল কৃষ্ণ ঠাকুরের সাথে বিবাহবন্ধনে আবদ্ধ হন। কপিল কৃষ্ণ ঠাকুর বড়মা ও প্রমথ রঞ্জন ঠাকুরের বড় ছেলে, যারা দুজনেই ছিলেন মতুয়া মহাসংঘের সাথে সংশ্লিষ্ট। ২০১৪ সালের লোকসভা নির্বাচনে কপিল কৃষ্ণ ঠাকুর সর্বভারতীয় তৃণমূল কংগ্রেসের মনোনয়নে বনগাঁ থেকে প্রতিদ্বন্দ্বিতা করেন। নির্বাচনে তিনি ৫,৫১,২১৩ ভোট পেয়ে বিজয়ী হন। ২০১৪ সালের অক্টোবর মাসের ১৩ তারিখে তিনি কলকাতায় মৃত্যুবরণ করেন। কপিল কৃষ্ণ ঠাকুরের মৃত্যুর পর বনগাঁ উপনির্বাচনে মমতা বালা ঠাকুরকে মনোনয়ন প্রদানের সিদ্ধান্ত গ্রহণ করে সর্বভারতীয় তৃণমূল কংগ্রেস। ২০১৫ সালে অনুষ্ঠিত উপনির্বাচনে তিনি ৫,৩৯,৯৯৯ ভোট পেয়ে নির্বাচিত হন, যা ছিল প্রদত্ত ভোটের ৪৩.২৭%। তার নিকটতম প্রতিদ্বন্দ্বী ভারতীয় কমিউনিস্ট পার্টি (মার্ক্সবাদী)র দেবেশ দাস পেয়েছিলেন ৩,২৮,২১৪ ভোট, যা ছিল প্রদত্ত ভোটের ২৬.৩০%। ২০১৯ সালের ভারতীয় লোকসভা নির্বাচনে তাকে পুনরায় বনগাঁ থেকে মনোনয়ন প্রদান করে সর্বভারতীয় তৃণমূল কংগ্রেস। ২০১৯ এর লোকসভা নির্বাচনে তিনি বিজেপি মনোনীত প্রার্থী শান্তনু ঠাকুরএর কাছে এক লক্ষ দশ হাজারেরও বেশি ভোটে পরাজিত হন। "Kolkata: Legacy of Binapani Devi holds key to electoral gains in several districts"। The Indian Express। ৮ মার্চ ২০১৯। সংগ্রহের তারিখ ৮ মার্চ ২০১৯।  "General Elections 2014 - Constituency Wise Detailed Results" (পিডিএফ)। West Bengal। Election Commission of India। ২৩ নভেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুন ২০১৬।  "RIP Kapil Krishna Thakur – Trinamool MP and Matua scion"। Trinamool Congress। ১৩ অক্টোবর ২০১৪। ৯ মে ২০১৯ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৯।  "Bangaon Bye Elections to Lok Sabha 2015"। elections.in। ২৭ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৫ মে ২০১৫।  "Mamata releases TMC list for all 42 WB seats; alleges attempt to bribe voters"। The Economic Times। ১২ মার্চ ২০১৯। সংগ্রহের তারিখ ১৭ মার্চ ২০১৯।
সেলমা এরগেচ

সেলমা এরগেচ (তুর্কি উচ্চারণ: [selˈma ˈæɾɟetʃ]; ১ নভেম্বর ১৯৭৮) একজন তুর্কি-জার্মান অভিনেত্রী, মডেল, দার্শনিক, মনোবিজ্ঞানী এবং ডাক্তার। জার্মানীর হাম নামক জায়গায় তিনি জন্মগ্রহণ করেন। তার মা একজন জার্মান এবং বাবা তুর্কি। সেলমা একটি সাক্ষাৎকারে বলেন, তার পিতার পূর্বপুরুষরা ছিল উসমান বংশের বংশধর। তিনি ঔষুধ নিয়ে ওয়েস্ট উইলহেম বিশ্ববিদ্যালয়ে ৩ বছর ধরে পড়াশুনা করেছেন। এরপর মনোবিজ্ঞান এবং দর্শন নিয়ে ফার্ন ইউনিভার্সিটেট হাগেনে পড়াশুনা করেছেন। ২০০০ সাল থেকে তিনি মডেলিং শুরু করেন। সিস ভি গিছ-এ তিনি উগুর পোলাত চরিত্রে অভিনয় করেন। এছাড়াও শিক্ষক চরিত্রে অভিনয় করেন বেস ভাকিত চলচ্চিত্রে এবং সুলতান সুলেমানে তিনি হেতিসা সুলতান চরিত্রে অভিনয় করেন। তিনি জার্মান, ইংরেজি, তুর্কি, ফরাসী ভাষায় কথা বলতে পারেন। ইতালী ভাষাতেও তিনি খানিকটা কথা বলতে পারেন। ২৬ সেপ্টেম্বর ২০১৫ সালে এইরজেচ ক্যান ওজ কে বিয়ে করেন। বিয়ে অনুষ্ঠিত হয় তার জার্মানিতে কাটানো শৈশবের শহরে। ২০১৬ সালের ৮ এপ্রিল তাদের একটি কন্যা সন্তান জন্ম হয়। তার নাম রাখা হয় ইয়াসমিন। "Selma Ergeç Biography"। Biyografi.info। সংগ্রহের তারিখ জুলাই ৯, ২০০৯।  https://www.haberturk.com/magazin/herkes-bunu-konusuyor/haber/696623-gercekten-de-sultan-cikti Selma Ergeç Official Website - About Selma Ergeç "Can'ıyla evlendi"। Milliyet। সংগ্রহের তারিখ ২৭ সেপ্টেম্বর ২০১৫।  "İşte Selma Ergeç'in kızı Yasmin"। Hürriyet। ২১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৬।  ইন্টারনেট মুভি ডেটাবেজে সেলমা এরগেচ (ইংরেজি) Official website টেমপ্লেট:Germany-screen-actor-stub টেমপ্লেট:Turkey-actor-stub
প্রয়াগরাজ

এলাহাবাদ বা প্রয়াগরাজ (হিন্দি: प्रयागराज); ভারতের উত্তর প্রদেশের মহানগর। এই শহরেই যমুনা ও গঙ্গা নদী মিলিত হয়েছে। পৌরাণিক ত্রিবেণী সঙ্গম অর্থাৎ গঙ্গা, যমুনা ও সরস্বতী নদীর মিলনস্থান এলাহাবাদ একটি পরিচিত পর্যটন কেন্দ্র। এই শহরে ১৯৯৯ সালে প্রতিষ্ঠিত ভারত সরকারের মানব সম্পদ বিভাগের অন্তর্গত রাজ্যের প্রথম ভারতীয় তথ্য প্রযুক্তি সংস্থান, প্রয়াগরাজ অবস্থিত। প্রয়াগরাজ এ মূলত তিনটি স্টেশন রয়েছে। ২ টি যমুনার উত্তর দিকে (এলাহাবাদ জংশন ও এলাহাবাদ সিটি) ও একটি দক্ষিণ দিকে (চেওঁকি জংশন)। প্রয়াগরাজ জংশন/ALD শহরের প্রধান স্টেশন। হাওড়া দিল্লী রুটের ট্রেন এই স্টেশন ছুঁয়ে যায়। প্রয়াগরাজ সিটি স্টেশন/ALY একটি টার্মিনাল স্টেশন। চেওঁকি জংশন/ACOI বা COI মূলত মধ্যপ্রদেশগামী ট্রেনের জন্য ব্যবহৃত হয়। Official census data of Indian cities as of 2001 পুরানো নৌনী সেতু নতুন যমুনা সেতু উইকিমিডিয়া কমন্সে প্রয়াগরাজ সংক্রান্ত মিডিয়া রয়েছে। Official website of Allahabad Weather conditions in Allahabad THE WORLD'S FIRST OFFICIAL POST BY AEROPLANE
ইব্রাহিমপুর ইউনিয়ন, চাঁদপুর সদর

ইব্রাহিমপুর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন। ইব্রাহিমপুর ইউনিয়নের আয়তন ১১,৮০৫ একর (৪৭.৭৭ বর্গ কিলোমিটার)। এটি আয়তনের দিক থেকে চাঁদপুর জেলার সবচেয়ে বড় ইউনিয়ন। ২০১১ সালের পরিসংখ্যান অনুযায়ী ইব্রাহিমপুর ইউনিয়নের জনসংখ্যা ১২,৯৮৩ জন। এর মধ্যে পুরুষ ৭,০২০ জন এবং মহিলা ৫,৯৬৩ জন। মোট পরিবার ২,৫৩৩টি। চাঁদপুর সদর উপজেলার পশ্চিমাংশে ইব্রাহিমপুর ইউনিয়নের অবস্থান। এ ইউনিয়নের উত্তরে চাঁদপুর পৌরসভা; পূর্বে লক্ষ্মীপুর মডেল ইউনিয়ন, মেঘনা নদী ও হানারচর ইউনিয়ন; দক্ষিণে হাইমচর উপজেলার নীলকমল ইউনিয়ন এবং পশ্চিমে মেঘনা নদী ও শরীয়তপুর জেলার ভেদরগঞ্জ উপজেলার চর সেনসাস ইউনিয়ন, তারাবুনিয়া দক্ষিণ ইউনিয়ন ও তারাবুনিয়া উত্তর ইউনিয়ন অবস্থিত। ইব্রাহিমপুর ইউনিয়ন চাঁদপুর সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। ২০১১ সালের পরিসংখ্যান অনুযায়ী ইব্রাহিমপুর ইউনিয়নের সাক্ষরতার হার ২৬%। চাঁদপুর সদর উপজেলা চাঁদপুর সদর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৭ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
ইব্রাহিমপুর ইউনিয়ন

ইব্রাহিমপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা: ইব্রাহিমপুর ইউনিয়ন, চাঁদপুর সদর; (চাঁদপুর জেলা) ইব্রাহিমপুর ইউনিয়ন, নবীনগর; (ব্রাহ্মণবাড়িয়া জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
চান্দ্রা ইউনিয়ন, চাঁদপুর সদর

চান্দ্রা বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন। এটি বৃহত্তর মেঘনার তীরে অবস্থিত। চান্দ্রা ইউনিয়নের আয়তন ৩,৭৩৮একর। ২০১১ সালের পরিসংখ্যান অনুযায়ী চান্দ্রা ইউনিয়নের জনসংখ্যা ২৩,০০০ জন। এর মধ্যে পুরুষ ১১,৯০০ জন এবং মহিলা ১১,১০০ জন। মোট পরিবার ৬,০২৫টি। চাঁদপুর সদর উপজেলার দক্ষিণাংশে চান্দ্রা ইউনিয়নের অবস্থান। এ ইউনিয়নের উত্তরে বালিয়া ইউনিয়ন ও লক্ষ্মীপুর মডেল ইউনিয়ন, পশ্চিমে হানারচর ইউনিয়ন, দক্ষিণে হাইমচর উপজেলার আলগী দুর্গাপুর উত্তর ইউনিয়ন এবং পূর্বে ফরিদগঞ্জ উপজেলার গোবিন্দপুর দক্ষিণ ইউনিয়ন অবস্থিত। চান্দ্রা ইউনিয়ন চাঁদপুর সদর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। ২০১১ সালের পরিসংখ্যান অনুযায়ী চান্দ্রা ইউনিয়নের ৪৪.৭%। == এখানে ১৩ টি প্রাইমারি স্কুল, একটি হাইস্কুল এবং একটি মাদ্রাসা রয়েছে। "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৭ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
পানিশূন্যতা

শরীরে পানিশূন্যতা বা পানির স্বল্পতাকে ডাক্তারি পরিভাষায় বলে ডিহাইড্রেশন। একজন ব্যক্তি খুবই অল্প পরিমাণে পানি পান করেন, তখন ব্যক্তির পানিশূন্যতা বা পানিস্বল্পতা হতে পারে। এছাড়া ব্যায়াম, রোগ বা পরিবেশগত উচ্চ তাপমাত্রার কারণেও পানি স্বল্পতা দেখা দিতে পারে। বেশিরভাগ লোকেরা দেহের পানিশূন্যতা তিন থেকে চার ভাগ পর্যন্ত সহ্য করতে পারে। পাঁচ থেকে আট শতাংশ পানি হ্রাস পেলে ক্লান্তি এবং মাথা ঘোরতে পারে। শরীরের মোট পানির দশ শতাংশেরও বেশি হ্রাস হলে তীব্র তৃষ্ণার সাথে শারীরিক ও মানসিক অবনতি ঘটতে পারে। দেহের পানি হ্রাস থেকে পঁচিশ শতাংশ লোকের মৃত্যু ঘটে। প্রচণ্ড পানির তৃষ্ণা পাওয়া। মুখ শুকিয়ে যাওয়া। মাথা যন্ত্রণা। মেজাজ খারাপ হওয়া। দৃষ্টি ঝাঁপসা হয়ে যাওয়া। পেশিতে টান ধরা। চামড়া শক্ত হয়ে যাওয়া। বারবার মিষ্টি খেতে চাওয়া। পানিশূন্যতার বৈশিষ্ট্যগুলি হলো তৃষ্ণা এবং স্নায়ুবিক পরিবর্তনগুলি যেমন মাথা ব্যথা, সাধারণ অস্বস্তি, ক্ষুধা হ্রাস, প্রস্রাবের পরিমাণ হ্রাস , বিভ্রান্তি, অব্যক্ত ক্লান্তি এবং খিঁচুনি হওয়া। পানিশূন্যতার লক্ষণগুলি দেহের বৃহত্তর জল হ্রাসের সাথে ক্রমশ তীব্র হয়ে ওঠে। হালকা পানিশূন্যতা হিসাবে বিবেচিত হয় ১-২% এর শরীরের পানির কর্মক্ষমতা হ্রাস পেলে। ৫০ বছরের বেশি বয়সীদের মধ্যে এই সমস্যা বেশি দেখা যায়৷ ৫০ বছর বয়সে, শরীরের তৃষ্ণার সংবেদন হ্রাস পায় এবং বয়সের সাথে ক্রমশ কমতে থাকে। অনেক প্রবীণ নাগরিক পানি শূন্যতার লক্ষণ ভোগেন। বাইরে বের হওয়ার সময় পানির বোতল সঙ্গে রাখুন৷ যত বেশি ঘাম হবে তত বেশি পানি পান করুন৷ তাপমাত্রা বেশি থাকলে শারীরিক পরিশ্রম ও ব্যায়ামের পরিমাণ কমিয়ে আনুন৷ বাইরে বের হওয়ার সময়ে হালকা রঙের ঢিলেঢালা পোশাক পড়ুন। একটানা বেশি সময় গরম এলাকায় থাকবেন না। মাঝে মধ্যে ছায়ায়, ফ্যান বা এসির নিচে অবস্থান নিন৷ গরমের সময় নিয়মিত মৌসুমি ফল খাওয়ার চেষ্টা করুন। বেশি গরম অনুভূত হলে শরীরে ঠাণ্ডা পানির ঝাপটা দেওয়া উচিত৷ সম্ভব হলে শরীরে একটু ভেজা তোয়ালে পেঁচিয়ে রাখলে ভালো হয়৷ "পানিশূন্যতা কে ডাক্তারি ভাষায় কি বলে?"। ১৫ মে ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৯।  Ashcroft F, Life Without Water in Life at the Extremes. Berkeley and Los Angeles, 2000, 134-138. "সংরক্ষণাগারভুক্ত অনুলিপি"। ৯ মে ২০১৯ তারিখে মূল থেকে আর্কাইভ করা। সংগ্রহের তারিখ ৯ মে ২০১৯।  ওয়েব্যাক মেশিনে [https://web.archive.org/web/20190509230150/https://samakal.com/lifestyle/article/190598/%25E0%25A6%25AA%25E0%25A7%258D%25E0%25A6%25B0%25E0%25A6%25A4%25E0%25A6%25BF%25E0%25A6%25B0%25E0%25A7%258B%25E0%25A6%25A7%25E0%25A7%2587-%25E0%25A6%2595%25E0%25A6%25B0%25E0%25A6%25A3%25E0%25A7%2580%25E0%25A6%25AF%25E0%25A6%25BC আর্কাইভকৃত ৯ মে ২০১৯ তারিখে [প্রতিরোধে করণীয় ] সমকাল হতে সংগৃহীত সংগ্রহের তারিখ ৯ই মে ২০১৯]
হানারচর ইউনিয়ন

হানারচর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন। হানারচর ইউনিয়নের আয়তন ৪,৮৪২ একর। ২০১১ সালের পরিসংখ্যান অনুযায়ী হানারচর ইউনিয়নের জনসংখ্যা ৮,৫৮৯ জন। এর মধ্যে পুরুষ ৪,৩২১ জন এবং মহিলা ৪,২৬৮ জন। মোট পরিবার ১,৯১৩টি। চাঁদপুর সদর উপজেলার দক্ষিণাংশে হানারচর ইউনিয়নের অবস্থান। এ ইউনিয়নের পূর্বে চান্দ্রা ইউনিয়ন, উত্তরে লক্ষ্মীপুর মডেল ইউনিয়ন, পশ্চিমে মেঘনা নদী ও ইব্রাহিমপুর ইউনিয়ন এবং দক্ষিণে হাইমচর উপজেলার গাজীপুর ইউনিয়ন অবস্থিত। হানারচর ইউনিয়ন চাঁদপুর সদর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। ২০১১ সালের পরিসংখ্যান অনুযায়ী হানারচর ইউনিয়নের সাক্ষরতার হার ৩৫.৩%। চাঁদপুর সদর উপজেলা চাঁদপুর সদর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৭ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
রাজরাজেশ্বর ইউনিয়ন

রাজরাজেশ্বর বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন। রাজরাজেশ্বর ইউনিয়নের আয়তন ১১,৬৩০ একর। ২০১১ সালের পরিসংখ্যান অনুযায়ী রাজরাজেশ্বর ইউনিয়নের জনসংখ্যা ১৪,৮৯৭ জন। এর মধ্যে পুরুষ ৭,৫৩১ জন এবং মহিলা ৭,৩৬৬ জন। মোট পরিবার ২,৮৭১টি। চাঁদপুর সদর উপজেলার সর্ব-পশ্চিমে মেঘনা নদীর অপর প্রান্তে রাজরাজেশ্বর ইউনিয়নের অবস্থান। এ ইউনিয়নের পূর্বে মেঘনা নদী ও চাঁদপুর পৌরসভা, তরপুরচণ্ডী ইউনিয়ন, কল্যাণপুর ইউনিয়ন ও বিষ্ণুপুর ইউনিয়ন; উত্তরে মতলব উত্তর উপজেলার এখলাছপুর ইউনিয়ন, পদ্মা নদী ও শরীয়তপুর জেলার ভেদরগঞ্জ উপজেলার কাঁচিকাটা ইউনিয়ন; পশ্চিমে শরীয়তপুর জেলার ভেদরগঞ্জ উপজেলার কাঁচিকাটা ইউনিয়ন ও তারাবুনিয়া উত্তর ইউনিয়ন এবং দক্ষিণে শরীয়তপুর জেলার ভেদরগঞ্জ উপজেলার তারাবুনিয়া দক্ষিণ ইউনিয়ন অবস্থিত। রাজরাজেশ্বর ইউনিয়ন চাঁদপুর সদর উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ। ২০১১ সালের পরিসংখ্যান অনুযায়ী রাজরাজেশ্বর ইউনিয়নের সাক্ষরতার হার ১৫.৮%। মাধ্যমিক বিদ্যালয় .রাজরাজেশ্বর ওমর আলী উচ্চ বিদ্যালয় মাদ্রাসা মোজাফফরিয়া ইসলামিয়া দাখিল মাদরাসা প্রাথমিক বিদ্যালয় বলাশিয়া ডি,কে সরকারি প্রাথমিক বিদ্যালয় গোয়াল নগর সরকারি প্রাথমিক বিদ্যালয় রাজরাজেশ্বর সরকারি প্রাথমিক বিদ্যালয় এম,বি কান্দি সরকারি প্রাথমিক বিদ্যালয় উপজেলা সদর থেকে এ ইউনিয়নে নৌকা ও স্পিডবোট যোগে যাতায়াত করতে হয়। মিনি কক্সবাজার জেগে ওঠা নতুন নতুন চর প্রায়ই অতিথির পাখির আগমন ঘটে নতুন চরে যাদের জন্ম রাজরাজেশ্বরঃ বিশিষ্ট শিল্পপতি আলহাজ্ব কাউছ মিয়া সাবেক সচিব ও রাষ্ট্রদূত দেওয়ান মোহাম্মদ ইদ্রিস বীর মুক্তিযোদ্ধা হাজী বাতেন পাটওয়ারী বিশিষ্ট রাজনীতিবীদ ও সমাজসেবক আলহাজ্ব আনোয়ার হোসেন মাঝী চেয়ারম্যানঃ হজরত আলী বেপারি চাঁদপুর সদর উপজেলা চাঁদপুর সদর থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৭ ডিসেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
মরিয়ম মোহাম্মদ খালফান আল রৌমি

মরিয়ম মোহাম্মদ খালফান আল রৌমি (জন্ম ২ ফেব্রুয়ারি ১৯৫৭) হচ্ছেন একজন আমিরাতি নারী রাজনীতিবিদ, যিনি ফেব্রুয়ারি ২০০৬ সাল থেকে সামাজিক বিষয়ক মন্ত্রী হিসেবে দায়িত্ব পালন করে আসছেন। তিনি দ্বিতীয় মহিলা যিনি সংযুক্ত আরব আমিরাতের মন্ত্রিসভায় একটি পদে রয়েছেন, তিনি মন্ত্রিসভার ২ জন নারীর একজন। রৌমি ২ ফেব্রুয়ারি ১৯৫৭-এ জন্মগ্রহণ করেন। তিনি ১৯৮০ সালে সংযুক্ত আরব আমিরাত বিশ্ববিদ্যালয় থেকে ইংরেজি সাহিত্যে স্নাতক ডিগ্রী লাভ করেন। রৌমি মার্চ ১৯৮৩ থেকে আগস্ট ১৯৮৩ সাল পর্যন্ত সংযুক্ত আরব আমিরাত বিশ্ববিদ্যালয়ের আলমা মাটারে একজন গবেষণা সহকারী ছিলেন। তিনি ১৯৮৯ থেকে ১৯৯৪ পর্যন্ত সংযুক্ত আরব আমিরাতের বিশেষ অলিম্পিকের চেয়ারম্যান হিসেবে দায়িত্ব পালন করেন। তিনি ১৯৯০ থেকে ১৯৯৪ পর্যন্ত আবুধাবিতে উইমেন হাইয়ার কলেজে অফ টেকনোলজির উচ্চ উপদেষ্টা কমিটির চেয়ারম্যান হিসাবেও দায়িত্ব পালন করেন। এরপর তিনি আবুধাবির বিকলাঙ্গ পুনর্বাসন কেন্দ্র এবং শ্রম ও সামাজিক বিষয়ক মন্ত্রণালয়ের বিশেষ প্রয়োজন কেন্দ্রের পরিচালক হন যেখানে তিনি এপ্রিল ১৯৮৪ থেকে ফেব্রুয়ারি ১৯৯৯ পর্যন্ত দায়িত্ব পালন করেন। তিনি ফেব্রুয়ারি ১৯৯৯ থেকে ফেব্রুয়ারি ২০০৬ পর্যন্ত শ্রম ও সামাজিক বিষয়ক মন্ত্রণালয়ের সহকারী সচিব হিসেবে দায়িত্ব পালন করেন। ৯ ফেব্রুয়ারি ২০০৬-এ প্রধানমন্ত্রী মোহাম্মদ বিন রশিদ আল মাকতুম-এর নেতৃত্বাধীন মন্ত্রিসভায় তিনি সামাজিক বিষয়ক মন্ত্রী নিযুক্ত হন। ২০০৯ সালের মে মাসে মন্ত্রীসভার রদবদলেও তিনি তার পদটি ধরে রেখেছিলেন। রৌমি ডিসেম্বর ২০০৯-এ মিডলসেক্স দুবাই বিশ্ববিদ্যালয় থেকে সম্মানসূচক ডক্টরেট ডিগ্রি লাভ করেন। Joyce Gelb; Marian Lief Palley (২০০৯)। Women and Politics Around the World: A Comparative History and Survey। ABC-CLIO। পৃষ্ঠা 35। আইএসবিএন 978-1-85109-988-7। সংগ্রহের তারিখ ১৯ এপ্রিল ২০১৩।  "Government Members"। National Council। ১৪ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৩।  Kristin Augsburg; Isabell A. Claus; Diana Abad; Kasim Randeree (১ এপ্রিল ২০০৯)। Leadership and the Emirati woman: breaking the glass ceiling in the Arabian Gulf। LIT Verlag Münster। পৃষ্ঠা 22। আইএসবিএন 978-3-643-10251-5। সংগ্রহের তারিখ ১৯ এপ্রিল ২০১৩।  "President okays new cabinet"। Khaleej Times। Abu Dhabi। ১০ ফেব্রুয়ারি ২০০৬। ১০ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৩।  "United Arab Emirates names new cabinet"। People's Daily। ১০ ফেব্রুয়ারি ২০০৬। সংগ্রহের তারিখ ১৯ এপ্রিল ২০১৩।  "Cabinet reshuffled; Saif and Mansour become Deputy Prime Ministers"। Gulf News। ১১ মে ২০০৯। ৪ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৩।  "Middlesex University confers honorary doctorate on Mariam Al Roumi"। UAE Interact। ৯ নভেম্বর ২০০৯। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৩।
লোকি (কমিক্স)

লোকি হলো আমেরিকান কমিক্স বইয়ের একটি কাল্পনিক চরিত্র, যা মার্ভেল কমিক্স দ্বারা প্রকাশিত। এটি লেখক স্ট্যান লি, হস্তলিপিকার ল্যারি লাইবার এবং পেনসিলার জ্যাক কার্বি দ্বারা রচিত। চরিত্রটির একটি সংস্করণের ভেনাস #৬-এ প্রথম আবির্ভাব ঘঠে। বর্তমান দিনের লোকির অবতারে জার্নি ইন্টু মিস্টিরি #৮৫ (অক্টোবর ১৯৬২)-এ প্রথমবারের জন্য আবির্ভাব ঘঠে। চরিত্রটি একই নামে একজন নর্স দেবতার উপর ভিত্তি করে রচিত এবং তিনি হলেন দুষ্টামির অ্যাসগার্ডীয় দেবতা। তিনি হলেন সুপারহিরো থর-এর গৃহীত ভাই এবং প্রায়শ তার শত্রু। কিন্তু বছরের পর বছর তাকে একজন বিরোধী নায়ক হিসেবে দেখানো হয়েছে। লোকি বহুসংখ্যক চলমান ধারাবাহিক, সীমিত ধারাবাহিক এবং অন্য মহাবিশ্বের ধারাবাহিক আবির্ভূত হন, যার মধ্যে রয়েছে তার নিজের ৪-সংস্করণকৃত ধারাবাহিক লোকি (২০০৪)। তিনি ছিলেন জার্নি ইন্টু মিস্টিরি-এর সংস্করণ ৬২২ থেকে ৬৪৫-এ প্রধান চরিত্র এবং ২০১৩ সালের ইয়াং অ্যাভেঞ্জার্স-এর নতুন সংস্করণে আবির্বূত হন। তিনি তার একক ধারাবাহিক লোকি: এজেণ্ট অফ অ্যাসগার্ড এবং আবার পরবর্তীতে ২০১৬ সালের ভোট লোকি-এ আবির্ভূত হওয়া শুরু করেন। এছাড়াও, চরিত্রটি এনিমেটেড টিভি ধারাবাহিক, চলচ্চিত্র, ভিডিও গেম, পোশাক এবং খেলনার মতো মার্ভেলের ব্যবসায় যুক্ত। ২০০৯ সালে, আইজিএন-এর সর্বসময়ের শ্রেষ্ঠ কমিক বই খলনায়কের তালিকায় ৮ম স্থান এবং পুনরায় ২০১৪ সালে, সর্বসময়ের শ্রেষ্ঠ কমিক বই খলনায়কের তালিকায় ৪থ স্থানে সারিবদ্ধ করা হয়। মার্ভেল সিনেম্যাটিক ইউনিভার্সে লোকির চরিত্রে অভিনয় করেছেন টম হিডেলস্টোন। চরিত্রটি সেখানে প্রথমবারের জন্য ২০১১ সালের মারপিঠধর্মী চলচ্চিত্র থর-এ আবির্ভূত হন এবং ক্রমানুসারে, দি অ্যাভেঞ্জার্স (২০১২), থর: দ্য ডার্ক ওয়ার্ল্ড (২০১৩), থর: র‌্যাগনারক (২০১৭), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯) চলচ্চিত্রে। "Loki is number 8"। IGN। ডিসেম্বর ২, ২০১২ তারিখে মূল থেকে আর্কাইভ করা। সংগ্রহের তারিখ মে ৯, ২০১৯।  Loki is number 4 ওয়েব্যাক মেশিনে আর্কাইভকৃত ২ ডিসেম্বর ২০১২ তারিখে, IGN. মার্ভেল.কম-এ লোকি
রুসো ভ্রাতৃদ্বয়

অ্যান্থনি জে. রুসো (জন্ম ফেব্রুয়ারি ৩, ১৯৭০) ও জোশেপ ভিনসেন্ট রুসো (জন্ম জুলাই ৮, ১৯৭১), যারা একত্রে রুসো ভ্রাতৃদ্বয় বা রুসো ব্রাদার্স নামেও পরিচিত, হলেন মার্কিন চলচ্চিত্র ও টেলিভিশন পরিচালক। এই দুই ভাইয়েরা তাদের কাজ অধিকাংশ মিলিত হয়ে করে এবং মাঝে মাঝে প্রযোজক, চিত্রনাট্যকার, অভিনেতা এবং সম্পাদক হিসেবেও কাজ করেন। রুসো ভ্রাতৃদ্বয় মার্ভেল সিনেম্যাটিক ইউনিভার্সের চলচ্চিত্র ক্যাপ্টেন আমেরিকা: দ্য উইন্টার সোলজার (২০১৪), ক্যাপ্টেন আমেরিকা: সিভিল ওয়ার (২০১৬), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯) পরিচালনা করেছেন। উল্লেখিত চলচ্চিত্রের মধ্যে, এন্ডগেম বিশ্বব্যাপী $২ বিলিয়নের চেয়েও বেশি আয়কারী সর্বোচ্চ দ্রুত চলচ্চিত্র হয়ে ওঠে। এছাড়াও, চলচ্চিত্রটি সর্বোচ্চ-আয়কারী সুপারহিরো চলচ্চিত্র এবং সর্বসময়ের সর্বোচ্চ-আয়কারী দ্বিতীয় চলচ্চিত্র হয়ে ওঠে।[তথ্যসূত্র প্রয়োজন] এই ভ্রাতৃদ্বয় আবার এরেস্টেড ডেভেলপমেন্ট ও কমিউনিটি ধারাবাহিকে কাজ করার জন্য সুপরিচিত এবং এই টিভি ধারাবাহিকের জন্য তারা একটি এমি পুরস্কার অর্জন করেন। Anthony Russo in Lovece, Frank (মার্চ ২৫, ২০১৪)। "Soldier showdown: Joe and Anthony Russo take the helm of 'Captain America' franchise"। সেপ্টেম্বর ২১, ২০১৬ তারিখে মূল থেকে আর্কাইভ করা। I was born in February of 1970 and Joe was born in July of 1971.  উইকিমিডিয়া কমন্সে রুসো ভ্রাতৃদ্বয় সংক্রান্ত মিডিয়া রয়েছে। ইন্টারনেট মুভি ডেটাবেজে অ্যান্থনি রুসো (ইংরেজি) ইন্টারনেট মুভি ডেটাবেজে জো রুসো (ইংরেজি)
শেরি আকর

শেরি আকর (জন্ম ১৬ জুন, ১৯৫৯), মার্কিন যুক্তরাষ্ট্রের সাবেক টেনিস খেলোয়াড় যিনি ১৯৭০ এর দশকের শেষভাগে এবং ১৯৮০ এর দশকের প্রথমার্ধে টেনিস খেলতেন। শেরি আকরকে তার পিতা টেনিস শিখিয়েছেন যিনি কালামাজু কলেজের কোচ ছিলেন। ১৯৭১ সালে, তিনি ১২ বছর বয়সী মেয়েদের জাতীয় একক এবং ডাবল শিরোপা জিতেছিলেন। তিনি কালামাজু সেন্ট্রাল হাই স্কুলে ভর্তি হন এবং বিশ্ববিদ্যালয়ের পুরুষ টেনিস দলের সাথে খেলা শুরু করেন। তিনি ফ্লোরিডা বিশ্ববিদ্যালয়ে যোগ দেন এবং ১৯৭৮ সালে বিশ্ববিদ্যালয়ের হয়ে খেলা শুরু করেন। দ্বৈত প্রতিযোগিতায়, গ্র্যান্ড স্ল্যামে তার সেরা ফলাফল ছিল ১৯৭৯ ইউএস ওপেনের সেমিফাইনাল পর্যন্ত যেখানে তার সাথে সহ খেলোয়াড় হিসেবে ছিলেন জুলি এন্থনিতে। ম্যাচটিতে তারা বিলি জিন কিং এবং মার্টিনা নাভ্রাতিলোভার কাছে পরাজিত হন। একই টুর্নামেন্টে, তিনি একক ইভেন্টের চতুর্থ রাউন্ডে পৌঁছে ছিলেন। মিক্সড ডাবলসে ল্যারি লিডস সাথে তিনি ১৯৮১ সালের উইম্বলডন চ্যাম্পিয়নশিপের সেমিফাইনালে পৌঁছেছেন, যেখানে তারা দ্বিতীয় বাছাই এবং চূড়ান্ত চ্যাম্পিয়ন বটি স্টোভ এবং ফ্রে ম্যাকমিলানের কাছে পরাজিত হন। ১৯৮০ সালে, মহিলা স্টুটগার্ট ওপেনের একক ইভেন্টের ফাইনালে পৌঁছালে তিনি অবাছাই খেলোয়াড় হিসাবে সরাসরি শীর্ষ-বাছাই এবং বর্তমান চ্যাম্পিয়ন ট্রেসি অস্টিনের কাছে হেরে যান। WTA ranking list 1980 Emery, David, সম্পাদক (১৯৮৩)। Who's Who in International Tennis। London: Sphere। পৃষ্ঠা 6। আইএসবিএন 9780722133200।  "Wimbledon players archive – Sherry Acker"। AELTC।  John Dolan (২০১১)। Women's Tennis 1968–84: the Ultimate Guide। Remous। পৃষ্ঠা 375।  মহিলাদের টেনিস অ্যাসোসিয়েশনে শেরি আকর(ইংরেজি) আন্তর্জাতিক টেনিস ফেডারেশনে শেরি আকর (ইংরেজি)
অ্যাড্রিয়ানা (ফুটবলার)

অ্যাড্রিয়ানা বুর্কে (জন্ম ২৬ ডিসেম্বর, ১৯৬৮), সাধারণত অ্যাড্রিয়ানা নামে পরিচিত, ব্রাজিলের জাতীয় ফুটবল দলের সাবেক ফুটবলার। ১৯৯১ সালের ফিফা মহিলা বিশ্বকাপে তিনি ব্রাজিল দলের অংশ ছিলেন। ক্লাব পর্যায়ে তিনি ব্রাজিলের ইসি রাডারের পক্ষে খেলেছিলেন। তিনি সেন্ট জনস রেড স্টর্মের হয়ে কলেজ ফুটবল খেলতেন,। কলেজ পর্যায়ে অ্যাড্রিয়ানা মোট ৪০টি গোল করেন এবং ৯১ পয়েন্ট অর্জন করেন যা একটি রেকর্ড হিসেবে বিবেচিত হয়। রেকর্ডটি ২০১৫ সালে পর্যন্ত র‌্যাচেল ডালি নিজের করে নেন। ২০১৪ সালে তিনি হল অফ ফেমের অনুষ্ঠানে যোগদান করেছিলেন। ১৯৯১ সালের ফিফা মহিলা বিশ্বকাপে, অ্যাড্রিয়ানা গ্রুপ পর্যায়ের প্রথম তিনটি ম্যাচের দুইটি ম্যাচে অংশগ্রহণ করেন, যদিও ব্রাজিল ঐ বিশ্বকাপের প্রথম রাউন্ড থেকে বিদায় নেয়। "FIFA Women's World Cup China 1991 - Technical Report" (পিডিএফ)। FIFA Women's World Cup China 1991। FIFA। ১৯৯১। ১১ ডিসেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২০ অক্টোবর ২০১৬।  "Rachel Daly Taken Sixth in NWSL College Draft"। St. John's University (New York City)। ৫ জানুয়ারি ২০১৬। ২০১৬-১১-০৫ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৬।  "St. John's Athletics To Induct 19th Hall of Fame Class On March 1"। St. John's University (New York City)। ৫ ফেব্রুয়ারি ২০১৪। ২২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৬।
হাসিনা আহমেদ

এডভোকেট হাসিনা আহমেদ বাংলাদেশ জাতীয়তাবাদী দল বিএনপি’র একজন রাজনীতিবিদ এবং কক্সবাজার-১ (চকরিয়া- পেকুয়া) -এর সাবেক সংসদ সদস্য। হাসিনা আহমেদ ২০০৮ সালে কক্সবাজার -১ থেকে বাংলাদেশ জাতীয়তাবাদী দলের প্রার্থী হিসাবে প্রায় ৫৬ শতাংশ ভোট পেয়ে সংসদে নির্বাচিত হন। এর পূ্র্বে এই আসনটি থেকে তার স্বামী সালাহউদ্দিন আহমেদ তিনবার নির্বাচিত হন। তিনি কক্সবাজার -১ এর সাবেক সংসদ সদস্য সালাহউদ্দিন আহমেদ, বাংলাদেশ জাতীয়তাবাদী দল বিএনপি’র একজন রাজনীতিবিদ, এর সাথে বিবাহ বন্ধনে আবদ্ধ হন। তার স্বামী সালাহ উদ্দিন আহমদ বিএনপির ১৯৯১-৯৬ মেয়াদে সাবেক প্রধানমন্ত্রী খালেদা জিয়ার এপিএস ছিলেন। পরে কক্সবাজার থেকে জাতীয় সংসদ নির্বাচনে প্রতিদ্বন্দ্বিতা করে সংসদ সদস্য নির্বাচিত হন এবং ২০০১-০৬ মেয়াদে চার দলীয় জোট সরকারের প্রতিমন্ত্রীর দায়িত্ব পালন করেন। "Electoral Area Winner"। Amarmp (ইংরেজি ভাষায়)। সংগ্রহের তারিখ ৩ জানুয়ারি ২০১৯।  "আসন পুনরুদ্ধারে মরিয়া হাসিনা আহমেদ"। মানবজমিন। ২২ ডিসেম্বর ২০১৮। সংগ্রহের তারিখ ১০ জুন ২০১৯।